jkorsvik/nowiki_second_scrape_merged huggingface dataset:
Fayette County (Vest-Virginia)

Fayette County er et fylke i den amerikanske delstaten Vest-Virginia. Det ligger i de sørlige delene av staten og det grenser mot Nicholas County i nord, Greenbrier County i øst, Summers County i sørøst, Raleigh County i sør og mot Kanawha County i vest.
Fayette Countys totale areal er 1 731 km² hvorav 11 km² er vann. I 2000 hadde fylket 47 579 innbyggere og administrasjonssenteret ligger i Fayetteville.
Fylket ble grunnlagt i 1831 av land fra fylkene Greenbrier, Kanawha, Nicholas og Logan County og er oppkalt etter Marquis de La Fayette.


== Eksterne lenker ==
(en) Offisielt nettsted 
(en) Fayette County, West Virginia – kategori av bilder, video eller lyd på Commons
Farset

Farset (irsk Abhainn an Feirste) er en elv i Nord-Irland. 
Den er en bielv til Lagan, og renner inn i denne rett ved utløpet i Belfast Lough. Farset har gitt navnet til Belfast: det irske navnet Béal Feirste betyr «ved Farsets munning». 
Elven er lagt i rør under Belfasts gater.
Freedom (Maine)

Freedom er en by i Waldo County, Maine, USA. Ved folketellingen i 2010 hadde byen 719 innbyggere.


== Geografi ==
Byen har et areal på totalt 57.6 km². 3.19% er vann.


== Referanser ==
Fredslinje

Fredslinjene (Peace lines) er en rekke fysiske sperringer mellom protestantiske og katolske områder i Belfast, Derry og enkelte andre steder i Nord-Irland. Formålet med sperringene er å minske sekterisk vold i disse områdene ved å ha en mulighet for å holde gruppene atskilt. 
Sperringene varierer i lengde fra noen hundre meter til mer en 5 kilometer. De består av jern- eller stålplater eller mur som er opptil 7,5 meter høy, og nettinggjerde på toppen av dette. Det er en rekke porter som er bevoktet av politiet, slik at man på dagtid kan bevege seg mellom områdene. På natten eller dersom det bryter ut opptøyer eller annen uro blir portene stengt. 
Det første fredslinjene ble reist i begynnelsen av 1970-årene. Det var først noen få, men i begynnelsen av 1990-årene hadde man kommet opp i atten sperringer, og pr. 2006 er det 40 sperringer med total lengde på nesten 21 kilometer. 
Ettersom konflikten i Nord-Irland har blitt mindre intensiv har fredslinjene blitt et turistmål, og i Belfast er det mange drosjer som har faste ruter til fredslinjer, veggmalerier og kjente steder knyttet til konflikten.
Chickasaw County

Chickasaw County er navnet på to fylker i USA:

Chickasaw County (Iowa)
Chickasaw County (Mississippi)
Islesboro

Islesboro er en by i Waldo County, Maine, USA. Ved folketellingen i 2010 hadde byen 566 innbyggere. Byen er et kjent feriested.


== Geografi ==
Byen har et areal på totalt 178.5 km². 79.31% er vann.


== Feriested ==
Islesbore er et kjent feriested. Følgende har feriehus der:

John Travolta, skuespiller
Kirstie Alley, skuespiller
Chris O'Donnell, skuespiller


== Referanser ==
Målset kraftverk

Målset kraftverk er et vannkraftverk ved Målsetevatnet i Vik kommune i Vestland.  Anlegget utnytter fallet på ca. 180 meter  fra reguleringsmagasinet  Årebotnvatnet til Målsetevatnet.
Årebotnvatnet er regulert mellom 984 og 994 moh. Også Muravatnet som er regulert mellom 1060 og 1020 moh og flere bekkeinntak forsyner kraftverket med vann.
Vannet brukes senere i Refsdal kraftverk. Ifølge NVEs vassdragskart ligger Målset kraftverk ved Arnafjordvassdraget, mens Refsdal er på andre siden av vannskillet inngår i Viksvassdraget.
Installert effekt er 20 MW fra en francisturbin og midlere årsproduksjon er 64 GWh. Statkraft oppgir kapasiteten til 22 MW og midlere produksjon til 73 GWh. Kraftverket startet produksjonen i 1967.
Største eier og driftsansvarlig er Statkraft. Sognekraft as eier de resterende 12 % av anlegget.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Statkraft
Sognekraft
Torgeir Hagen

Torgeir Hagen (født 11. oktober 1949 i Hamar) er en norsk offiser og generalløytnant, 
Han tok examen artium på Hamar Katedralskole i 1968 og tok deretter Befalskole for kavaleriet. Han ble utnevnt til generalmajor i 2002 og var fra 2009 generalløytnant. Han var sjef for Etterretningstjenesten 2002–2010. 
Hagen ble i statsråd 12. august 2011 utnevnt til medlem av 22. juli-kommisjonen.Torgeir Hagen er kommandør av St. Olavs Orden (2011).Hagen er frimurer av IX grad (Opplyst St. Johannesloges bror).


== Referanser ==
Liberty (Maine)

Liberty er en by i Waldo County i Maine i Amerikas forente stater. I år 2000 hadde byen 927 innbyggere.


== Geografi ==
Byen har et areal på totalt 113,3 km². 14,54 % er vann.


== Demografi ==
I år 2000 var det 927 mennesker, 361 husholdninger, og 258 familier i byen. Det er 674 hus med en tetthet på 10,0/km².
Av de 674 husholdninger hadde 35,9 % barn under 18, 56,1 % var gift. Den gjennomsnittlige alderen var 39 år.


== Eksterne lenker ==
 (en) Offisielt nettsted 
(en) Liberty, Maine – kategori av bilder, video eller lyd på Commons
Knox

Knox er en by i Waldo County i Maine i USA. Ved år 2000 hadde byen 747 innbyggere.


== Geografi ==
Byen har et areal på totalt 76,0 km². 0,68% er vann.


== Demografi ==
I år 2000 var det 747 mennesker, 283 husholdninger, og 208  familier i byen. Det er 324 hus.
Av de 204 husholdninger hadde 38,9% barn under 18, 62,2% var gift. Gjennomsnittsalderen er 37 år.
Lincolnville

Lincolnville er en by i Waldo County i Maine i USA. I 2012 var det 2 170 innbyggere i byen.


== Geografi ==

Byen har et areal på totalt 73,3 km². 8,48 % er vann.


== Beboere ==
I år 2000 var det 2 042 mennesker, 846 husholdninger, og 605 familier i byen. Det var 1 272 hus med en tetthet på 13,1/km².
Av de  846 husholdninger hadde 31,7 % barn under 18, 61,7 % var gift, og gjennomsnittsalderen var 42 år.


== Referanser ==


== Eksterne lenker ==
(en) Offisielt nettsted 
(en) Lincolnville, Maine – kategori av bilder, video eller lyd på Commons
Monroe (Maine)

Monroe er en by i Waldo County i Maine i USA. Ved år 2000 var det 882 innbyggere.


== Geografi ==
Byen har et areal på totalt 100,9 km². 0,38 % er vann.


== Demografi ==
I år 2000 var det 882 mennesker, 355 husholdninger og 237 familier i byen. Det er 421 hus med en tetthet på 4,2/km².
Av de  355 husholdninger hadde 31,8 % barn under 18, 55,2 % var gift. Gjennomsnittsalderen er 40 år.
Sandblåsing

Sandblåsing er fin sand blåst i luft. Det skilles mellom naturlig og ikke-naturlig sandblåsing.
Når de små sandkornene treffer overflaten på en hard gjenstand, vil den bli skadd, og litt av den ytre overflaten vil falle av.
Prinsippet er det samme som skjer om en kaster en stein mot en hard overflate, overflaten blir skadd.


== Naturlig sandblåsing ==
Sandblåsing forekommer naturlig i naturen, når vinden blåser med seg sandkorn. Når de harde sandkornene blåses mot andre overflater slites disse. Denne naturlige slitasjen finnes naturlig på steder med mye sand og vind, og kalles erosjon.


== Ikke naturlig sandblåsing ==
En «ikke-naturlig» sandblåsingsprosess ble patentert av Benjamin Chew Tilghman 18. oktober 1870.
Det brukes kvartssand, da dette er en svært hard sand. Sand av en mykere bergart er ikke like effektiv og vil hurtigere bli nedslitt til sandstøv. Sandstøvet, iblandet støv fra det materiale (overflate) som blir sandblåst, er et helseproblem.  Idag brukes verneutstyr under sandblåsingen, som vernebriller, støvmaske, vernesko, solid jakke og hansker.
Trykkluft fra en lufttank og sand i et riktig blandingsforhold, blåses gjennom en slange. En slik «luftstråle med sandkorn» kan brukes til å fjerne rust, gammel maling, rengjøring av harde overflater med mer. Metoden er like effektiv på store overflater eller i trange kroker, kanaler eller svært ujenve overflater. Eller til forming av en overflate. Virkningen ligner den som oppstår når en overflate pusses med sandpapir. Virkningen kan varieres med lufttrykket og mengde tilsatt sand.
Også andre materialer er utprøvd som blåsemateriale. Som små glass-, kobber- og stålkuler samt mange andre materialer. Den blåste gjenstandens overflaten får ulik struktur etter hvilket materiale en blåser med.
For å beskytte overflaten kan blåsefolie eller et annet elastisk og mykt materiale brukes. Når den harde kvartssanden blåses på gummitape, vil den gi etter og beskytte overflaten bak. Prinsippet er som om en kaster en gummiball mot fjellet, den spretter tilbake uten å gjøre skade.


=== Sandblåsing av navn og ornament ===
For navn og ornament på gravminner brukes idag sandblåsing, data og dataskåret-tape. Det som skal «hugges inn», skrives inn i et dataprogram, og formateres med skrifttype, linjeavstand, bredde, høyde, til det passer på gravminnet. Dette overføres til en blåsetape i en skjæremaskin. Blåsetapen er en gummitape. Den er vanligvis ca. 1 mm. tykk. Maskinen skjærer ut bokstaver og tall på tapen, som deretter limes på gravminnet, på riktig plass. Bokstaver og tall nappes ut. Resten av gravminnet dekkes med blåsetape, som beskyttelse. Ornament skjæres vanligvis ut på samme måte.
Sandblåseren blåser luft med sand. Det er små harde korn av kvartssand, vanligvis brukes en middels hard sand til skrifthugging, som er et finere arbeid. Det er viktig å ikke blåse for lenge på samme sted, men likt over hele inskripsjonen.


== Referanser ==
Polyeten

Polyeten (PE) eller polyetylen  er et termoplastisk kunststoff fremstilt ved polymerisasjon av gassen eten (C2H4). Polyeten er den type plast som det fremstilles mest av på verdensbasis.
Polyeten klassifiseres ofte etter tetthet, og to vanlige typer er 

polyeten med høy tetthet (forkortes HDPE, PEH eller PE-HD), med tetthet over 0,93 g/cm³
polyeten med lav tetthet (forkortes LDPE, PEL eller PE-LD), med tetthet under 0,93 g/cm³De lange like kjeder i PE-HD kan legge seg tett oppå hverandre og danne små krystallinske domener i plasten hvilket bevirker at den oppnår større styrke og bedre temperaturbestandighet enn PE-LD. 
PE-HD er et forholdsvis stivt plastmateriale og brukes til avløps-, vann- og gassrør, matkasser, leketøy, osv.
PE-LD er et mykt plastmateriale som brukes til plastposer, plastfilm osv.
Ved forbrenning av ren polyeten dannes CO2 og H2O.Polyeten benyttes til fremstilling av plastposer, sjampoflasker, leketøy, emballasje, el-artikler, vvs-artikler m.v.


== PE-produksjon i Norge ==
Polyetylen produseres av Ineos ved Rønningen industripark i Bamble (tidligere Borealis Rønningen).


== Eksterne lenker ==
Teknologisk institut: Beskrivelse af polyethylen, LD, MD, HD
.ng

.ng er Nigerias nasjonale toppnivådomene (ccTLD) for internett.


== Registrering ==
Registrering gjøres på tredje nivå, under følgende kategoriserte subdomener på andre nivå:

com.ng – Kommersielle selskaper
org.ng – Ikke-kommersielle organisasjoner
gov.ng – Regjeringen og statsapparatet
edu.ng – Høyere utdanningsinstitusjon
net.ng – ISP infrastruktur


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .ng whois informasjon
Offisiell .ng registreringsenhet
My

My (Μ, μ) er den tolvte bokstaven i det greske alfabetet og er opphavet til M i det latinske alfabetet.
µ brukes som et prefiks i SI-systemet (mikro) og betyr 10−6 eller 1/1 000 000.


== Referanser ==
.lc

.lc er Saint Lucias nasjonale toppnivådomene (ccTLD) for Internett.


== Registrering ==
Alle kan registrere domenenavn under .lc, såfremt retningslinjene er oppfylt.
Registrering gjøres direkte på andre nivå, eller på tredje nivå under et antall andrenivå domener:

.com.lc
.org.lc
.net.lc
.l.lc
.p.lc
.edu.lc
.gov.lc


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .lc whois informasjon
Registreringsnettsted for .lc domenet
.kz

.kz er Kasakhstans nasjonale toppnivådomene (ccTLD) for internett.


== Registrering ==
Registrering kan gjøres direkte på andre nivå (uten krav om tilstedeværelse i Kasakhstan), eller på tredje nivå under kategoriserte subdomener på andre nivå, som har spesifikke restriksjoner og i hovedsak er forbeholdt Kasakhstan-relaterte organisasjoner. Kategoriene er:

org.kz – Non-profit organisasjoner
edu.kz – Lisensierte utdanningsinstitusjoner
net.kz – Lisensierte datakommunikasjonsnettverk
gov.kz – Regjeringens institusjoner
mil.kz – Forsvarsdepartementet
com.kz – Kommersielle organisasjoner, beskyttelse av registrert varemerke


== www.borat.kz ==
Det ble et visst oppstuss da retten til å bruke domenenavnet www.borat.kz, nettstedet til Sacha Baron Cohens kasakhiske rollefigur, Borat, ble suspendert. Registreringenheten sa at de gjorde dette fordi det ble oppgitt falske navn for nettstedets administratorer, og også fordi nettstedet www.borat.kz ble hostet utenfor Kasakhstan. Den underliggende årsaken var imidlertid å sensurere innholdet på siden: «Vi har gjort dette så han ikke lenger kan rakke ned på Kasakhstan under domenenavnet .kz» fortalte Nurlan Isin, President i Sammenslutningen av Kasakhiske IT-selskaper, til Reuters. «Han kan dra og gjøre hva han måtte ønske på andre domener.»


== Referanser ==


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .kz whois informasjon
Registreringsnettsted for .kz domenet
IT-nett

IT-nett (fransk: Isolée Terre) er et type kraftdistribusjonsnett hvor faselederne og nøytralpunktet er isolert fra jord med et overspenningsvern. Det har høyere driftssikkerhet ved jordfeil enn andre nettsystem, men ikke nødvendigvis sikkerhet mot brann, materiell- og personskader.Bokstavene "I" og "T" forklarer det elektriske systemets kobling til jord, hvor "I" står for "isolert" og "T" står for "terra" (latinsk for "jord" ). Den første bokstaven betegner hvordan nettsystemet er koblet til jord, mens andre bokstav forklarer hvordan utsatte ledende deler er koblet til jord. For et IT-nett innebærer derfor "I"-en at selve nettsystemet er isolert fra jord. Det er vanlig å likevel bygge inn et jordleder separert fra jord med et gjennomslagsvern, som vil kunne gi en kobling til jord ved lynnedslag og lignende overspenningshendelser. Denne lederen kobles vanligvis til jord fra fordelingstransformatorens nøytralpunkt. Videre betegner "T" her at utsatte deler er koblet til jord med en egen jordleder, som vist i figuren nedenfor.


== Utbredelse ==
I Norge har IT-nett en spenning på 230 V, og det fremføres ingen nøytralpunktsleder som i et TN-nett. Det er her det vanligste nettet, unntatt på Sørvestlandet hvor TT-nett er vanlig. TN-nett benyttes nå også i Norge i nær alle nye utbygginger i nye områder, og en del installasjoner bygges om til TN-nett.
I Europa ellers er TN-nett med en spenning på 400 V enerådende.


== Virkemåte ==

I et IT-nett er nøytralpunktet og faselederne isolert fra jord med et overspenningsvern. Hvis det oppstår en høy spenning, for eksempel ved et lynnedslag vil overspenningsvernet lukke (kortslutte) og lede til jord. Fordi et IT-nett ikke er forbundet med jord vil potensialforskjellen mellom fasene ikke forandres, og det oppstår heller ikke noen berøringsspenning mellom apparatdeler og jord. Etter en kortslutning vil nettet imidlertid ikke være et IT-nett, men et TN- eller et TT-nett.


=== Fordeler ===
Høy driftsikkerhet. Er ofte brukt på plasser hvor man er virkelig avhengig av strøm, som for eksempel ved sykehus, gruver, osv. Dette er fordi sikringen ikke løser ut ved første jordfeil.
Feilstrømmen ved jordfeil er mindre enn ved TT-nett.
Lavere berøringsspenning
Jordingsresistansen kan tillates å være høyere enn for anlegg med jordet nøytralpunkt.


=== Ulemper ===
Krever større lednings-tverrsnitt i forsyningsnettet enn 400 V TN.
Kan oppføre seg som et TT-nett ved lynnedslag hvis overspenningsvernet kortslutter.
Systemet kan drives videre med en jordfeil. En 2.jordfeil i et et styresystem kan forårsake utilsiktet oppstart og sette viktige stoppbrytere ut av funksjon.
Enpolet jordslutning gir ikke utkobling av overstrømsvern. Man kan derfor risikere at en jordfeil blir stående over lang tid med tilhørende brann- og berøringsfare.


== Referanser ==


== Eksterne lenker ==
Schneider Elecric: The IT earthing system (unearthed neutral) in LV (engelsk)
.ir

.ir er Irans nasjonale toppnivådomene (ccTLD) for internett. Det drives av Instituttet for studier i teoretisk fysikk og matematikk.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .ir whois informasjon
Registreringsnettsted for .ir domenet
.ir domener med IP-adresser
.ge

.ge er Georgias nasjonale toppnivådomene (ccTLD) for internett.


== Registrering ==
Den administrative og tekniske kontaktpersonen til et .ge-domene må være bosatt i Georgia. Registreringer fortas direkte på andre nivå under .ge, og på tredje nivå under .com.ge samt visse begrensede andrenivå subdomener (.gov.ge, .net.ge, etc.)


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .ge whois informasjon
Registreringsnettsted for .ge domenet (ikke oppdatert)
.cm

.cm er Kameruns nasjonale toppnivådomene (ccTLD) for Internett.


== Registrering ==
Registrering gjøres direkte på andre nivå. Registrering på tredje nivå er tilgjengelig for regjeringens nettsteder under .gov.cm.


== Typosquatting .cm ==
I august 2006 ble det rapportert at registreringsenheten for .cm hadde satt opp en automatisk omdirigeringsside (wildcard DNS record), slik at alle uregistrerte domener i dette toppnivådomenet ble omdirigert til en parkeringsside med betalte søkelinker. Hensikten var sannsynligvis et forsøk på «typosquatting» for å utnytte skrivefeil fra brukere som prøvde å finne .com-nettsteder. Forsøket er bltt sporet til en viss Kevin Ham.


== Referanser ==


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .cm whois informasjon
netcom.cm – registreringsenheten for .cm
Camtel Arkivert 7. februar 2016 hos Wayback Machine.
Artikkel om mannen som profitterer på omdirigering av alle uregistrerte .cm domener
.gn

.gn er Guineas nasjonale toppnivådomene (ccTLD) for internett.


== Registrering ==
Registrering gjøres på tredje nivå, under følgende kategoriserte subdomener på andre nivå:

.com.gn: Kommersielt
.ac.gn: Akademisk
.gov.gn: Regjeringen
.org.gn: Non-profit
.net.gn: NettverksinfrastrukturEn lokal kontakt er nødvendig for å registrere et domenenavn under .gn.


== Se også ==
Domenenavn
Landskoder (internett)
Toppnivådomene


== Eksterne lenker ==
IANA .gn whois informasjon
Registreringsnettsted for .gn domenet
Heggen videregående skole

Heggen videregående skole (som inntil 1976 het Harstad gymnas) ligger i bydelen Heggen i Harstad. Skolen har ca. 530 elever fordelt på studieretningene studiespesialisering og musikk, dans og drama. Rektor er Tom Andre Johnsen f.o.m. august 2018.
Grunnet innføringen av en ny regionmodell for de videregående skolene i Troms ble Heggen den 15. februar 2007 slått sammen med Skånland videregående skole under det nye navnet Vågsfjord videregående skole. På grunn av nedleggelsen av Skånland videregående skole i 2010, het skolen fra skoleåret 2010/2011 igjen Heggen videregående skole.


== Referanser ==


== Eksterne lenker ==
Heggen videregående skole
Carole Ann Ford

Carole Ann Ford (født 16. juni 1940) er en britisk skuespiller som er mest kjent for å ha spilt Susan Foreman i BBCs science fiction-serie Doctor Who.
Ford har hatt en lang og variert karriere. Hun har spilt i mange komedier, drama og musikaler, slik som Jungelboken, Stranger in the House, Bakerloo to Paradise, The Owl and the Pussycat, The Rumpus, Pride and Prejudice, Inadmissable Evidence, Enrico, Expresso Bongo, Sleeping Beauty, You Never Can Tell, Ned Kelly, Mother, MacBett, The Boy Friend, Have You Seen Macnhester og Private Lives.
Hun har spilt i filmene Sarah (om Sarah Bernhardt), Hiding Place, The Great St Trinian's Train Robbery, Mix Me a Person og som den franske jenta Bettina i science fiction-filmen The Day of the Triffids fra 1962. Hun jobbet også som modell på slutten av 1950-tallet.
I tillegg til Doctor Who, har hun spilt i TV-seriene Suspense, Whatever Happened to the Likely Lads?, Public Eye, Emergencey Ward 10, Attorney General Moonstrike, Compact, Probation Officer og Dial M for Murder. Ifølge dokumentaren Doctor Who: Origins fikk hun rollen som Susan i Doctor Who fordi hun var med i en epsode av Z-Cars.
Hun spilte doktorens barnebarn i Doctor Who fra og med den første historien og var blant hans første følgesvenner. Hun forlot serien ett år senere i 1964 i en emosjonell avskjedsscene i den siste episoden av The Dalek Invasion of Earth. Hun returnerte til serien for 20-årsjubileumsspesialen The Five Doctors i 1983 og også i veldedighetsspesialen Dimensions in Time i 1993. Hun spilte også i den uavhengige spin-offen Shakedown: Return of the Sontarans.
Ford har også vært med i musikkprogrammet Juke Box Jury, mange spørrekonkurranser, vært kommentatorstemme, dubbet og ettersynkronisert.
Ford er gift og har to døtre. Hun jobber nå som lærer innen stemme- og presentasjonsteknikker og dialogtrening for politikere, forretningsmenn, talere og skuespillere. Hun har også spilt Susan i hørespillene Auld Mortality og A Storm of Angels for Big Finish Productions.


== Eksterne lenker ==
(en) Carole Ann Ford på Internet Movie Database 
(sv) Carole Ann Ford i Svensk Filmdatabas 
(fr) Carole Ann Ford på Allociné 
(en) Carole Ann Ford på AllMovie 
(en) Carole Ann Ford hos Rotten Tomatoes 
(en) Carole Ann Ford hos The Movie Database
Adium

Adium er en populær direktemeldingsklient for Mac OS X. Programmet ble opprinnelig skrevet av Adam Iser, og første versjon ble sluppet september 2001. Nyeste versjon av programmet er Adium som benytter mye av koden fra Pidgin, og dermed har støtte for de fleste direktemeldingstjenestene.


== Protokoller ==
Adium støtter følgende tjenester:

facebook
AOL Instant Messenger
Bonjour
Gadu-Gadu
Google Talk
ICQ
XMPP
Lotus Sametime
.Mac
MSN Messenger
Novell GroupWise
Yahoo! Japan
Yahoo! Messenger
Zephyr


== Referanser ==


== Eksterne lenker ==
(en) Offisielt nettsted 
(en) Adium – kategori av bilder, video eller lyd på Commons 
(en) Adium – galleri av bilder, video eller lyd på Commons 
Adium på openhub.net
Kitty Lossius

Kitty Lossius (født 19. april 1892 i Grytten, død 26. november 1981) var en norsk lærer og romanforfatter, hvis forfatterskap strakte seg nærmere femti år i tid.


== Liv og virke ==
Hun vokste opp i Kristiansund, hvor hun tok middelskoleeksamen i 1908. Hun var utdannet lærer fra Levanger lærerskole 1914, og tok et 4 måneders kurs på Statens gymnastikkskole i 1917.Hun debuterte med romanen Ranka Paus (1919), og skrev senere skuespillet Grobund (1920) og ytterligere 10 romaner og 2 ungpikebøker.Hennes bøker beskrives som «preget av Kristiansund». Debutromanen handler om en prestefrue som er forfatter, og opplever at hennes meninger kolliderer med prestefruerollen. I skuespillet Grobund handler det om motsetningene mellom borgerskap og proletariat. Hennes bøker omtales både som underholdningslitteratur og som psykologisk-realistiske romaner fra et borgerlig miljø. 
Roman Enken og jomfruen (1954) tar utgangspunkt i faktiske hendelser; farfarens kjærlighetshistorie med en eldre enke.


== Familie ==
Farfaren Caspar Kahrs Lossius (1799–1868) var gårdbruker og ordfører i Aure, faren Caspar Kahrs Lossius (1844–1906) var skipsfører og hotellvert. Etter farens død overtok moren Christine Magdalene (f. Eberg) driften av hotellet, og Kitty Lossius arbeidet en periode i en bokhandel.
Hun arbeidet som lærer i Kristiansund 1915–1932, da hun sluttet på grunn av sykdom. I 1934 var hun bosatt i Oslo. Hun var gift med skuespilleren Robert Sperati.


== Bibliografi ==
1919: Ranka Paus, Helge Erichsen, Kristiania
1920: Grobund, Helge Erichsen, Kristiania
1921: Pensionærer, Aschehoug, Kristiania
1922: Boggis & Co. – fortelling for unge piker, Aschehoug, Kristiania
1924: Lykken, Aschehoug, Kristiania
1925: Frøken Snobb og hjerterdame, Aschehoug, Oslo
1929: Hjemmet i Øvrebyen, Aschehoug, Oslo
1946: Familien Testmann, Aschehoug, Oslo
1947: Helene Lange gjør status opp, Aschehoug, Oslo
1951: Rød måne, Aschehoug, Oslo
1954: Enken og jomfruen, Aschehoug, Oslo
1963: Christoffers ring, Aschehoug, Oslo
1964: Bare rett over gaten, Aschehoug, Oslo
1966: Måne i ne – variasjoner over et tema, Aschehoug, Oslo


== Referanser ==